Didakhe - de tolv apostlenes lære
Store norske leksikon,Religion og filosofi,Religioner og livssyn,Kristendom,Kristendommens historie,Tidlig kristendom
Didakhe ton dodeka apostolon er et av de eldste kristne skrifter utenfor Det nye testamente. Skriftet stammer sannsynligvis fra begynnelsen av 100-tallet, og er trolig skrevet i Egypt eller Syria. Håndskriftet ble funnet i 1883 og vakte oppsikt ved sine overraskende opplysninger om den eldste kirkehistorie. Originalspråket er gresk, men det finnes fragmenter av oversettelser til latin, koptisk, syrisk, arabisk og georgisk.
Innhold Kapittel 1 til 6 er en moralkatekisme etter skjemaet livets vei og dødens vei, og kapittel 7 til 10 et ritual med forskrifter om dåp, faste, daglig bønn og nattverd. Kapittel 11 til 15 inneholder kirkerettslige og liturgiske forskrifter, om apostler og profeter, biskoper og diakoner, søndagsgudstjenesten med mer. Kapittel 16 handler om Herrens gjenkomst med formaninger til å våke. Les mer i Store norske leksikon kirkehistorie tidlig kristendom liturgi katekisme kristendom teologi kristendommens litteratur